כל עיר זקוקה לפאב אירי שמאפשר למי שחפצה נפשו בכמה שעות של בילוי ובריחה. מקום ספון עץ עם מגוון גדול של בירות שנמזגות לכוסות קרירות היישר מהחבית ואוכל מנחם ומעט שמנוני שסופג אליו את כמויות האלכוהול ומאפשר לסיים את הערב במצב שפוי. בחיפה זה הדיוק שנפתח לפני 15 שנה. הריהוט יובא לכאן מאירלנד וכולל נברשות כבדות, בר רחב וגם חדר פרטי. ברקע מוזיקת ג'אז רגועה או רוק קלאסי ולצד הבירה תמצאו בתפריט מנות כמו קורדון בלו במילוי חזה אווז וגבינת גאודה, שניצל ענק, מינוט סטייק , קניקיות ביתיות עם כרוב כבוש וחרדל חריף ועוד.
מנת הפיש אנד צ'יפס אמנם נזקפת לזכותו של המטבח הבריטי אבל ככזו היא בדיוק מה שצריך לצד הבירה, היא פשוט נולדה כדי ללוות את המשקה האלכוהולי המוגז והצונן. בדיוק מכינים אותה מנתחם בשרניים של קאט פיש ומגישים לצד צ'יפס זהוב ופריך ורוטב טרטר.
בירת לאגר בהירה המאופיינת בטעמים לחמיים נקיים ישתלבו עם טעמי הים העדינים מבלי להשתלט עליהם בעוד המיגוז הגבוה והמרירות ירעננו את החך.